पाएं अपने शहर की ताज़ा ख़बरें और फ्री ई-पेपरडाउनलोड करें
भरतपुर जिले के गोपालगढ़ थाना इलाके में मंगलवार को गोतस्कर पुलिस के बीच फायरिंग हो गई। इस दौरान एक गोतस्कर के मुंह के पास गोली लग गई। जिसे छोड़कर साथी मौके से फरार हो गए। इसके बाद घायल गोतस्कर को पुलिस ने जिला आरबीएम अस्पताल में भर्ती करवाया। जहां उसका इलाज जारी है। वहीं, पूरे मामले की जांच की जा रही है। मौके से पुलिस ने 5 गोवंश बरामद किए। वहीं, दो गाड़ियां भी जब्त की।
घटना पिरूका गांव की है। जहां करीब 10 गोतस्कर 5 गोवंश लेकर हरियाणा की तरफ जा रहे थे। इस दौरान पुलिस को गोतस्करी की सूचना मिली। जिसके बाद पुलिस ने पिरुका गांव और ठेकडी गांव के बीच नाकेबंदी कर दी। इस दौरान गोतस्कर नाकेबंदी तोड़कर भाग निकले। पुलिस ने गोतस्करों की गाड़ी का पीछा किया। इस बीच पिरूका गांव पर दोनों के बीच मुठभेड़ हो गई। दोनों तरफ से कई राउंड फायर किए गए। जिसमें एक आरोपी घायल हो गया।
हरियाणा का रहने वाला है तस्कर
पुलिस के अनुसार, आरोपी गोतस्कर का नाम मुबारिक है। जिसे मौके पर छोड़कर बाकी गोतस्कर भाग निकले। मुबारिक के मूंह के पास गोली लगी है। जिसका ऑपरेशन किया जा रहा है। जो हरियाणा के उटावडा गांव का रहने वाला है।
दो गाड़ियां भी जब्त ककी
पुलिस अधीक्षक देवेंद्र बिश्नोई ने कहा कि पुलिस ने गोतस्करों की दो गाड़िया एंडेवर और स्कोर्पियों को जब्त कर लिया है। 5 गोवंश को गोशाला भिजवा दिया गया है। मौके पर पुलिस के अधिकारी पहुंच कर पूरी घटना का जायजा ले रहे है।मुबारिक हरियाणा के पलवल के पास उटावडा गाँव का रहने वाला बताया जा रहा है। जिसकी हालात अभी गंभीर बनी हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn